Californosaurus

Elaf Californosaurus perrini („lasär di California ela Perrin“) äbinon liktiosaur: melaräptul fitafomik edadeadöl, se zemaston di Hosselkus (fin Triata: Carnian) in California. Pesevon i me nems: Shastasaurus perrini e Delphinosaurus („delfinalasär“) perrini. Binon liktiosaur veratik (Euichthyosauria) primöfikün jünu sevädik. Kap ona labü snud lunik äbinon smalik leigodü ret koapa, äsä äjenon pö liktiosaurs primöfik äs elafs Mixosaurus e Cymbospondylus. Göb äblegon donio, äsä pö liktiosaurs ävolfölum; ba älabon i bäkafäini smalik. Ädabinon mödot smalik virebas fobäkik (45-50). Doataboms äbinons sirkafomiks e fägiks de ods, kelos ägivon flanafäines fomi klöpik.

El Californosaurus älabon lunoti mö mets 3. Äfidon fitis e melanimilis votik. Äs liktiosaurs votik, luveratiko neai ägolon sui län, ed ämoton in vat.

 Literat 
 Nüns dö els Euichthyosauria. 
 Nüns dö el Californosaurus.

Klad:Liktiosaurs
Klad:Fösils